पुणे/मुंबई. महाराष्ट्र में जारी बोर्ड परीक्षाओं को देखते हुए टाटा इंस्टिट्यूट ऑफ सोशल साइंस (TISS) ने स्टूडेंट्स के लिए एक हेल्पलाइन नंबर जारी किया है। इस नंबर पर फोन कर स्टूडेंट्स और उनके पेरेंट्स परीक्षाओं के दौरान होने वाली मानसिक और शारीरिक परेशानियों से निपटने का हल जान सकते हैं। 'आई कॉल साइको सोशल' नाम की हेल्पलाइन के लिए 022-25521111 डायल करना पड़ेगा। क्या ख़ास है इस हेल्पलाइन में ..
- गौरतलब है कि, महाराष्ट्र में एसएससी और एचएससी के परीक्षार्थियों की संख्या लाखों में है।
- साल भर विद्यार्थी परीक्षाओं की तैयारी करते हैं। लेकिन कुछ न कुछ खामियां जरूर रह जाती है। जिससे अभिभावकों के ऊपर भी परीक्षाओं का भार मानसिक रूप से आ जाता है।
- ऐसे में परीक्षार्थियों या अभिभावकों को किसी भी प्रकार की समस्या के निदान हेतु टाटा इंस्टीट्यूट ऑफ सोशल साइंस ने आई कॉल साइको सोशल नाम की हेल्पलाइन 022-25521111 शुरु की है।
- यह हेल्पलाइन देश की कई भाषाओं में शुरु की गई है। जिसमें मराठी, हिंदी, अंग्रेजी, गुजराती, मलयालम, पंजाबी, तेलुगू, कोंकणी, बंगाली और तमिल भाषाओं का समावेश है।
- यह हेल्पलाइन सोमवार से शनिवार तक सुबह 8 बजे से रात 10 बजे तक चालू रहेगी। इसके अलावा जो लोग फोन नहीं करना चाहते, वे ई-मेल के जरिए भी संपर्क स्थापित कर सकते हैं।
- अभिभावक या परीक्षार्थी icall@tiss.edu पर ई-मेल करके अपना प्रश्न पूछ सकते हैं।
हेल्पलाइन का सार्थक परिणाम मिला
- इस साल अभी तक 70 से अधिक कॉल आ चुके हैं।
- जिसमें विद्यार्थियों और अभिभावकों ने कई प्रकार के प्रश्न पूछे। जैसे बच्चों को मानसिक तनाव से कैसे बचायें ?
- परीक्षाओं की तैयारी करने के लिए क्या करना चाहिए? ऐसे तमाम तरह के प्रश्न पूछे गये।
- अभिभावकों का कहना है कि इस हेल्पलाइन से बच्चों की तैयारी में मदद मिलती है और बेहद कारगर साबित हो रही है।
hin_Deva hin_Deva hin_Deva hin_Deva awa_Deva hin_Deva hin_Deva hne_Deva hin_Deva hin_Deva hin_Deva hin_Deva